דוני ין

דוני ין (נולד ב-27 ביולי 1963), הידוע גם בשם ין ג'י-דן (בסינית: 甄子丹), הוא שחקן קולנוע, אמן לחימה, במאי, מפיק, כוריאוגרף פעולה ומלחין סיני. לשעבר אלוף העולם בטורניר קונג פו וו-שו. נחשב כיום לאחד מגדולי שחקני הקונג פו. נולד לקליסטר ין (Klyster Yen) גרנד-מאסטר באמנויות לחימה סיניות, ולבאוו סים מארק. אחותו היא השחקנית ואמנית הלחימה כריס ין. ב-1993 נישא לזינג-צ'י לאנג. הזוג התגרש ב-1995 ולהם בן משותף. ין התחתן בשנית בשנת 2003 עם סיסי וואנג בטורונטו ולהם שני ילדים. ין נחשב לבין השחקנים האסייתים המרוויחים ביותר. הונו מוערך בכ-50 עד 70 מיליון דולר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ין בא ממשפחה של מומחים לאמנויות לחימה, דוני ין עצמו התאמן מגיל צעיר מאוד. אמו (גראנד מאסטר לאמנויות לחימה סיניות המתמחת בקונג פו, ט'אי צ'י ועוד) החלה ללמד אותו את אמנות הטאי צ'י כשהיה רק בן 4 שנים, במהלך התבגרותו הוא ניסה אמנויות לחימה שונות כגון טאקוונדו. לאחר מכן התרכז באמנויות הקונג פו, בהן קונג פו וו-שו, בה זכה במדליית זהב באליפות הטורניר. בנוסף לאליפות העולם בוו-שו ין מחזיק בחגורה שחורה בדרגת דאן 6 בטאקוונדו, חגורה שחורה בג'ודו וחגורה סגולה בג'ו ג'יטסו ברזילאי. בנוסף עבר הכשרה של 9 חודשים תחת ייפ צ'אן (- בנו של ייפ מאן) באמנות הלחימה וינג צ'אן קונג פו לצורך סרטו הראשון של ין על חייו של ייפ מאן. ין השתתף במהלך הקריירה שלו בתפקידים שונים בלמעלה מ-200 הפקות, הכוללים סרטים וסדרות טלוויזיה. את תפקידו הראשון בתור שחקן גילם בשנת 1984, כשהיה בן 21, בסרט "ט'אי צ'י שיכור" של יואן וו-פינג. הפריצה שלו לעולם הקולנוע הבינלאומי התרחשה בשנת 2008 עם הסרט "ייפ מאן" בו גילם את דמותו של אמן הלחימה הסיני ייפ מאן (מורו של ברוס לי). "ייפ מאן 2" יצא לאקרנים ב-2010, ואחריו הפרק השלישי, "ייפ מאן 3", ב-2015, בו ין נלחם נגד מייק טייסון. הסרט ה-3 הצליח באופן משמעותי ביחס לקודמיו וגרף לקופות למעלה מ-156 מיליון דולר. הסרט האחרון בסדרה "ייפ מאן 4", משנת 2019, גרף לקופות כ-175 מיליון דולר. הסדרה עומדת על סך הכנסות של 426.2 מיליון דולר, והיא אחת מהסדרות המצליחות ביותר בז'אנר סרטי אמנויות הלחימה. ט'אי צ'י שיכור - 1984 היו זמנים בסין 2 - 1992 Butterfly and Sword ‏- 1993 קוף הברזל - 1993 וינג צ'ון - 1994 בלייד 2 - 2002 גיבור - 2002 צוות שנחאי - 2003 אפקט התאומות - 2003 אפקט התאומות 2 - 2004 אס.פי.אל: אזור ההרג - 2005 פלאש פוינט - 2007 ייפ מאן (2008) הולדתה של הרפובליקה - 2009 ייפ מאן 2: אגדת המאסטר (2010) אגדת האגרוף: שובו של צ'ן ז'ן - 2010 איש החרבות / דרקון - 2011 מלך הקופים - 2014 אייסמן - 2014 רוצח הקונג פו (2014) ייפ מאן 3 (2015) נמר דרקון 2: חרב הגורל (2016) רוג אחת: סיפור מלחמת הכוכבים (2017) XXX: הילוך גבוה (2017) אמנות ההתקפה וההגנה (2017) מרדף הדרקון (2017) פיי ריאות (2018) ייפ מאן 4 (2019) מולאן (2020) ג'ון וויק 4 (2023) מדיה וקבצים בנושא דוני ין בוויקישיתוף כתבה על הסיפור של דוני ין ואמנויות לחימה (בעברית) מבחר סרטוני קרבות לחימה מסרטי הקולנוע של דוני ין אתר האינטרנט הרשמי של דוני ין (באנגלית) דוני ין, ברשת החברתית פייסבוק דוני ין, ברשת החברתית אקס (טוויטר) דוני ין, ברשת החברתית אינסטגרם דוני ין, במסד הנתונים הקולנועיים IMDb (באנגלית) דוני ין, באתר "אידיבי", מאגר הידע העברי לקולנוע ישראלי ועולמי דוני ין, באתר AllMovie (באנגלית) דוני ין, באתר Box Office Mojo (באנגלית) דוני ין, באתר Metacritic (באנגלית) דוני ין, במסד הנתונים הקולנועיים KinoPoisk (ברוסית) דוני ין, באתר Last.fm (באנגלית) דוני ין, באתר MusicBrainz (באנגלית) דוני ין, באתר Yandex.Music (ברוסית)